A szemtelen tyúk esete

Egyszer volt, hol nem volt, volt egyszer egy lány, akit Dorkának hívtak. A házuk körül nagy udvar terült el, ahol szülei sok-sok állatot tartottak. Mindegyiknek megvolt a saját helye.

Egyik délután kint szépen sütött a nap, Dorka a nappaliban ült és olvasott. Amikor szellőztetésre tárta az ablakot, hallott valami furcsa hangot, de nem látott semmit. Ezért visszaült és olvasott tovább.

Még egyszer meghallotta a hangot és felfigyelt. Az ablakban meglátott egy tyúkot, ami már kirepült a helyéről a kertbe, a kertből az udvarra, az udvarból pedig a teraszra, ahol épp a virágokat csipegette.

Dorka kiszaladt hozzá és mondta neki:

* Te Tyúkocska! Neked nem kellene a helyeden lenned?
* Ó, dehogyis! – válaszolta a tyúk.

Dorka nagyon elcsodálkozott, hogy a tyúk válaszolt, hisz máskor is szokott beszélgetni az állataival, de azok nem szoktak válaszolni.

* Hát miért nem? – kérdezte gyorsan.
* Azért, mert ha visszatennél, akkor nem kívánhatnál hármat.

Miközben összetakarított, elgondolkodott a tyúk mondatán, majd így szólt:

* Azt kívánom elsőként, hogy ne kelljen takarítanom többé!

A tyúk betartotta az ígéretét. Ezután, ha egy kis morzsa lehullott a földre, akkor egy szempillantás alatt el is tűnt és ez így ment évekig, amíg férjhez nem ment. A férj csodálkozott, miért van ilyen tisztaság mindig, ha az asszonykája sosem takarít. A lány megmutatta neki a tyúkot, de a férj nem hitte el, hogy az tud beszélni és kívánságot teljesíteni.

Akkor a lánynak eszébe jutott, hogy még csak egyet kívánt, ezért mondta a férjének:

* Most kívánj tőle te is egyet!

A férj egyből rávágta:

* Azt kívánom, hogy legyen egy kis pénzünk!

Telt-múlt az idő és nem történt semmi. Kiváncsian néztek az tyúkra, aki ekkor megszólalt:

* Én csak a lány kívánságát teljesítem.

Akkor a lány száján hirtelen kicsúszott valami:

* Ó, te szemtelen tyúk, bárcsak visszamentél volna a helyedre!

Ezt kívánságnak vette a tyúk és visszakerült a helyére.

A lánynak pedig ezután egész életében takarítania kellett. Talán még most is pucolja az ablakot.

Ha nem hiszed, menj el hozzá!